เรื่องร้องเรียน (เสียงรบกวน,ถนน) วันที่ 2022-06-14 02:53:51 — แขวงคลองเตย เขตคลองเตย กรุงเทพมหานคร
เรื่อง : สวนสาธารณะ เบญจกิติ ถนนรัชดาภิเษก คลองเตย กทม.

ในฐานะผู้ใช้สวนแห่งนี้มานานกว่า 15 ปีและผมเป็นวิศวกร เคยบริหารงานก่อสร้างมาก่อน จึงพอจะมองออกถึงความไม่เหมาะสมในการบริหารงานของสวนฯ แห่งนี้

ถ้าผู้เกี่ยวของรับผิดชอบ จะดูแลเอาใจใส่มากกว่านี้ จะทำให้สวนสาธารณะเบญจกิติเป็นสวนฯ ที่เชิดหน้าชูตาของคน กทม.แก่ชาวต่างชาติที่มาใช้สวนแห่งนี้

1. ที่ประตู 1 บนถนนรัชดาภิเษก มีเพิงเก่า ๆ ไม่น่าดูและไม่เหมาะสม ของเจ้าหน้าที่ รปภ.ของสวนเบญจกิติทำงานใช้ทำงาน

ทางสวนฯ ควรจะจัดหางบประมาณมาสร้างอาคารถาวรเล็ก ๆ ให้สวยงามเหมาะสมกับชื่อ สวนเบญจกิติ ซึ่งเป็นชื่ออันเป็นมงคล

ผมไม่สามรถถ่ายรูปส่งมาให้ดูได้ เพราะทางสวนฯ ห้ามถ่ายภาพ ลักษณะร้องเรียนความไม่เหมาะสมต่าง ๆ ในสวนฯ นี้

2. ที่สวนป่าระยะ ๑, ๒ และ ๓ ควรจะมีลำโพงขยายเสียงเวลา 18:00 น. 
หลายคนไม่ได้ยิน บางคนได้ยิน แต่ไม่หยุดยืนเคารพธงชาติ
และ รปภ.ก็ไม่ตักเตือนอีกด้วย

3. ถนนภายในเชื่อมระหว่างประตู 1และประตู 2 มีฝาปิดบ่อพักเหล็กหล่อ ที่หลวม ทำให้เกิดเสียงดังมากเวลารถผ่าน เพียงแต่เอาแผ่นเล็ก ๆ ของยางนอกรถยนตร์เก่า ๆ มาวางแล้วเอาฝาปิดทับ ก็จะไม่มีเสียงรบกวนน่ารำคาญ เป็นมาตั้งแต่ผู้รับเหมาก่อสร้างเสร็จ

4. บริเวณพื้นทางเข้าไปสู่ทางวิ่ง/เดิน ออกกำลังกายรอบสระน้ำของสวนเบญจกิติ ซึ่งเป็นกรวดล้าง เสียหายเพราะงานก่อสร้างขยายความลึกของสระน้ำและผู้รับเหมาก่อสร้างที่ทำให้เสียหาย ก็ได้ซ่อมแซมแก้ไข อย่างขอไปที
(อาจจะเป็นความคุ้นชินระหว่างผู้รับเหมาและผู้ตรวจรับงานก็ได้ )

กรวดล้างที่เสียหาย ต้องสกัดผิวหน้าเดิมออกทุกแผ่นที่เสียหายและทำกรวดล้างใหม่ให้เข้ากับของเดิมได้ทั้งสีและขนาดเม็ดกรวดล้าง
จุดนี้ต้องดูดี เสมือนหนึ่งเป็นหน้าห้องรับแขกของสวนสาธารณะเบญจกิติ

5. รอบ ๆ สระน้ำของสวนเบญจกิติ มีก๊อกน้ำดื่มและอ่างน้ำสเตนเลสเล็ก ๆ  อยู่รอบสระหลายจุด เกือบทุกจุดเสียหาย ใช้ไม่ได้ ไม่มีการซ่อมแซมแก้ไข
 เรื่องนี้ผมเคยร้องเรียนไปเมื่อ 15 ปีมาแล้ว แต่ก็ยังเสียหายเหมือนเดิม และก็ร้องเรียนอีกหลาย ๆ เรื่องของสวนนี้ น้อยครั้งที่ทางสวนฯ จะตอบสนองแก้ไข ลองเข้าไปค้นหาในคำร้องเรียนของผม ที่ผ่าน "อัศวินคลายทุกข์"

6. โดยทั่วไป รปภ.เมื่ออยู่ในหน้าที่ ต้องยืนและเดินในบริเวณที่ตนรับผิดชอบ แต่ รปภ.เกือบทุกคนจะนั่งอยู่ในร่มของอาคารในจุดต่าง ๆ 
รปภ.ต้องแจ้งให้หัวหน้างานทราบเมื่อมีสิ่งของเสียหาย ขยะไม่มีการเก็บกวาด ฯลฯ

ผมใช้สวนฯ นี้ติดต่อกันมาแล้ว 15 ปี ร้องเรียนไปแล้วหลายครั้ง ส่วนใหญ่ทางสวนฯ ไม่ค่อยจะมีการแก้ไขปรับปรุง 

ผมเคยเอาเครื่องมือน้ำยาทำความสะอาดห้องส้วมไปให้พนักงานของสวน ทำความสะอาดส้วมชายหญิง 
เพราะสมัยถอยหลังไปประมาณ 10 ปี ส้วมของสวนฯ นี้เก่าและสกปรกมาก ไม่มี จนท.ของสวนสนใจดูแลเลย
แต่ระยะหลัง ๆ นี้ดีขึ้น ขอบคุณครับ

สรุปแล้ว ถ้า จนท.และรปภ.ของสวนฯ ต้องกระตือรือร้นมากกว่านี้
และหน่วยเหนือต้องลงมาเยี่ยมสวนฯและตรวจงาน บ้างอย่างน้อยเดือนละครั้ง

ขอบคุณครับ